Սակայն մեր մտահոգությունը միայն Դավիթ Բարոյանի հետ կատարվածը չէ, քանի որ մեր ունեցած տեղեկություններով` սա միակ դեպքը չէ, երբ դատախազության ու դատարանների ներկայացուցիչներն իրենց անվայել են պահում հանրային վայրերում, ամենաթողությունը դարձրած պատվար` արհամարհում են ուրիշների իրավունքները, ոտնձգություններ կատարում: Մեզ մտահոգում է այն, որ հատկապես այս երկու կառույցների ներկայացուցիչներից շատերի անբարո վարքագծերը հաճախ պարտակվում են, սքողվում տարբեր պատճառաբանություններով, չեն հարուցվում գործեր, պատիժ չի կիրառվում: Արդյունքում` նրանք դառնում են անկառավարելի, իրենց բարձր դասում բոլորից, ապրում ցոփ ու շվայտ կենցաղով` «թքած ունենալով» բարեկրթության և օրինականության վրա: